Volodymyr Zelenskyy

Gwladweinydd o Wcráin yw Volodymyr Oleksandrovych ZelenskyyMae enw Zelenskyy wedi'i drawslythrennu mewn sawl ffordd wahanol.  (, [woloˈdɪmɪr olekˈsɑndrowɪdʒ zeˈlɛnʲsʲkɪj]; trawslythrennu: Folodimir Selensgi; ganwyd 25 Ionawr 1978). Roedd e'n actor a digrifwr cyn dod yn arlywydd yr Wcráin yn 2019. Enillodd gydnabyddiaeth fyd-eang fel arweinydd yr Wcráin yn ystod y rhyfel yn ystod goresgyniad Rwsia ar y wlad.

Cafodd Volodymyr Oleksandrovych Zelenskyy ei eni yn Kryvyi Rih, i rieni Iddewig. Mae ei dad, Oleksandr Zelenskyy, yn athro ac yn bennaeth yr Adran Seiberneteg a Chaledwedd Cyfrifiadura ym Mhrifysgol Economeg a Thechnoleg Talaith Kryvyi Rih; roedd ei fam, Rymma Zelenska, yn arfer gweithio fel peiriannydd. Enillodd radd yn y gyfraith gan Sefydliad Economeg Kryvyi Rih, oedd yn adran o Brifysgol Economaidd Genedlaethol Kyiv ar y pryd, ac sydd bellach yn rhan o Brifysgol Genedlaethol Kryvyi Rih. Rwsieg yw ei iaith gyntaf, ond mae hefyd yn siarad Wcreineg.

Priododd Zelenskyy Olena Kiyashko ym mis Medi 2003. Ganed merch gyntaf y cwpl, Oleksandra, ym mis Gorffennaf 2004. Ganed eu mab, Kyrylo, ym mis Ionawr 2013.

Ymdrechion diplomyddol yn 2025
240px|chwith|Zelenskyy gyda Syr Keir Starmer yn 2024
Ym mis Chwefror 2025 ymwelodd yr Arlywydd Zelenskyy â'r Unol Daleithiau er mwyn trafod setliad heddwch posibl. Yn fuan, trodd y cyfarfod yn ddadl gyda Trump a'r Is-lywydd Vance, a ymosododd y ddau ar Zelenskyy. Cododd Trump a Vance eu lleisiau er mwyn atal Zelenskyy rhag cymryd rhan yn y drafodaeth. Cafodd gweithgareddau eraill a gynlluniwyd eu canslo a chafodd Zelenskyy ei droi allan o'r Tŷ Gwyn.

Y diwrnod canlynol, ymddangosodd Zelenskyy ochr yn ochr â Syr Keir Starmer ac arweinwyr Ewropeaidd eraill mewn uwchgynhadledd yn y DU. Wedi hynny, fe'i gwahoddwyd i Sandringham i gyfarfod â Siarl III, brenin y Deyrnas Unedig.

 Cyfeiriadau 

Categori:Genedigaethau 1978
Categori:Actorion o Wcráin
Categori:Gwleidyddion o Wcráin
Categori:Iddewon o Wcráin